Bertrand Russell

Bertrand Arthur William Russell, 3tie Conte Russell (18 de maio 1872 in Trellech, Monmouthshire, Galles, Regno Unite – 2 de februario 1970 in Penrhyndeudraeth, Caernarfonshire, Galles, Regno Unite) esseva un philosopho, logico, mathematico, pacifista, e scriptor britannic. Ille es considerate como un del fundatores del philosophia analytic, conjunctemente con Gottlob Frege, G. E. Moore, e Ludwig Wittgenstein.

Ille discoperiva le paradoxo de Russell, que revelava un contradiction in alicun formalisationes proponite del theoria de insimules de Georg Cantor. Con Alfred North Whitehead, ille scribeva Principia Mathematica, un tentativa a crear un base logic pro le mathematica.

In 1950 ille ganiava le Premio Nobel pro Litteratura.

Russell esseva un activista notabile contra le guerra e un advocato insistente de disarmamento nuclear.

 Ligamines externe 

 Premio pro Litteratura in 1950 al sito official del Premio Nobel.

Categoria:Gente britannic
Categoria:Philosophos
Categoria:Philosophos politic
Categoria:Logicos
Categoria:Mathematicos
Categoria:Scriptores
Categoria:Pacifistas
Categoria:Activistas
Categoria:Litteratura in le lingua anglese
Categoria:Laureatos del Premio Nobel pro Litteratura